
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2022. gada 26. oktobra rīkojumā Nr. 758 "Par valsts aģentūras "Civilās aviācijas aģentūra" 2023. gada budžeta apstiprināšanu"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Likuma par budžetu un finanšu vadību 41.panta 1.2 daļa, Publisko aģentūru likuma 13.panta trešā daļa.
1.2. Mērķis
Mērķa apraksts
Ar Ministru kabineta rīkojuma projektu tiks grozīts ar Ministru kabineta 2022. gada 26. oktobra rīkojumu Nr.758 “Par valsts aģentūras “Civilās aviācijas aģentūra” 2023. gada budžeta apstiprināšanu” apstiprinātais valsts aģentūra “Civilās aviācijas aģentūra” (turpmāk – Civilās aviācijas aģentūra) 2023. gada budžets, paredzot, ka budžeta ieņēmumi tiks palielināti par 241 380 euro, un izdevumi par 399 098 euro.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Civilās aviācijas aģentūra no 2010. gada 1. janvāra ir valsts budžeta nefinansēta iestāde. Saskaņā ar Publisko aģentūru likuma 13. panta trešo daļu valsts aģentūra Likumā par budžetu un finanšu vadību noteiktajā kārtībā patstāvīgi veido valsts aģentūras budžetu un to apstiprina Ministru kabinets.
Jānorāda, ka Civilās aviācijas aģentūra tiek finansēta no ieņēmumu daļas par aeronavigācijas pakalpojumiem Rīgas lidojumu informācijas rajonā saskaņā ar Ministru kabineta 2012. gada 3. janvāra noteikumiem Nr.30 „Aeronavigācijas pakalpojumu maksas sadales kārtība”, no maksas par gaisa kuģu lidojumu drošuma un civilās aviācijas drošības uzraudzības nodrošināšanu saskaņā ar Ministru kabineta 2011. gada 19. oktobra noteikumiem Nr.823 „Noteikumi par lidlaukā sniegto drošības un glābšanas pasākumu maksu”, un pašu ieņēmumiem, kas gūti par sniegtajiem publiskajiem pakalpojumiem saskaņā ar Ministru kabineta 2021. gada 21. decembra noteikumiem Nr.891 „Valsts aģentūras “Civilās aviācijas aģentūra” publisko maksas pakalpojumu cenrādis”.
Ar 2022. gada 26. oktobra rīkojumu Nr.758 „Par valsts aģentūras „Civilās aviācijas aģentūra” 2023. gada budžeta apstiprināšanu” kopējais 2023. gada izdevumu apjoms noteikts 5 822 672 euro apmērā, no kuriem 875 000 euro paredzēti izdevumu segšanai, kas saistīti ar Civilās aviācijas aģentūras funkciju izpildi, 2 906 997 euro paredzēti izdevumu segšanai par gaisa kuģu lidojumu drošuma un civilās aviācijas drošības uzraudzības nodrošināšanu, bet 692 860 euro – ar maksas pakalpojumu sniegšanu saistīto izdevumu segšanai atbilstoši spēkā esošajam cenrādim.
Problēmas un risinājumi
Problēmas apraksts
2022. gada vasarā, izstrādājot Civilās aviācijas aģentūras 2023. gada budžeta projektu, vēl nebija iespējams precīzi paredzēt Covid-19 pandēmijas noteikto ceļošanas ierobežojumu mazināšanas pasākumu ietekmi uz aviācijas nozari, kā arī nebija iespējams paredzēt Krievijas Federācijas uzsāktā kara Ukrainā rezultātā noteikto ierobežojumu un starptautisko sankciju, kas būtiski skāra aviācijas nozari,  ilgtermiņa sekas uz turpmāko nozares attīstību. Saistībā ar minēto, Civilās aviācijas aģentūras 2023. gada budžets tika prognozēts ar īpašu finansiālo piesardzību, attiecīgi budžeta projektā netika atjaunoti 2020.-2022.gados krīzes taupības režīmā samazinātie izdevumi nekustamā īpašuma uzturēšanai, izdevumi komandējumiem tika atjaunoti 54% no šai izdevumu pozīcijai izlietotajiem izdevumiem 2019.gadā, kā arī budžeta projektā tika paredzēts, ka Civilās aviācijas aģentūra 2020. gadā koplīgumā noteiktos labumus atjaunos tikai situācijas uzlabošanās un ieņēmumu izpildes gadījumā, ņemot vērā, ka primāri bija nepieciešams aizpildīt krīzes periodā saglabātās vakantās amata vietas.
Lai nodrošinātu starptautiskajos un nacionālajos normatīvajos aktos noteiktās uzraudzības funkcijas, 2023. gada pirmajā pusgadā tika aizpildītas sešas ilgstoši vakantās štata vietas, tajā skaitā piecas vecāko inspektoru vakances. Grozījumi Valsts un pašvaldību institūciju amatpersonu un darbinieku atlīdzības likumā, vispārējais cenu kāpums valstī, un izmaiņas kopējā darba tirgū radīja papildu izdevumus kompetentu jaunu darbinieku piesaistei, kā rezultātā Civilās aviācijas aģentūras plānotie budžeta izdevumi atlīdzībai ir nepietiekami, lai nokomplektētu visas vakantās Civilās aviācijas štata vietas, kā arī lai atjaunotu iepriekšējos gados darba koplīgumā noteiktos labumus (atvaļinājumu pabalstus utt.). Tādējādi Civilās aviācijas aģentūras 2023. gada budžetā nepieciešams palielināt izdevumus atlīdzībai par 452 478 euro jeb par 12%.
Lai noslēgtu starpresoru vienošanos “Par sadarbību amatpersonu apmācībā cilvēku meklēšanas un glābšanas darbu nodrošināšanai” par Robežsardzes Aviācijas pārvaldes amatpersonu apmācībām 2023. gadā starp Valsts robežsardzi un Civilās aviācijas aģentūru (starpresoru vienošanās saskaņota ar 28.06.2023 vēstuli Nr.03.1-04/1831) (apmācību kursa „SAR Mission Coordinator Training (SMCT) - Latvia ARCC 2023 15 training days – Virtual” par kopējo summu līdz 24 926 euro ar PVN), par 22 206 euro palielināmi izdevumi uzturēšanas izdevumu transfertiem. Vienlaikus, ņemot vērā Civilās aviācijas aģentūras 2023. gada pirmā pusgada izdevumus precēm un pakalpojumiem, kā arī ievērojot plānotos izdevumus 2023. gada otrajā pusgadā, izdevumi precēm un pakalpojumiem samazināmi kopsummā par 75 586 euro.
Ievērojot iepriekšminēto, Civilās aviācijas aģentūras kopējais izdevumu palielinājums 2023. gadā plānots par 399 098 euro.
Atbilstoši faktiski apkalpoto pasažieru skaitam 2023. gada pirmajā pusgadā, kā arī ņemot vērā Ministru kabineta noteikumu projektu "Grozījumi Ministru kabineta 2011. gada 19. oktobra noteikumos Nr. 823 "Noteikumi par lidlaukā sniegto drošības un glābšanas pasākumu maksu"", Civilās aviācijas aģentūras ieņēmumos paredzams ieņēmumu palielinājums 108 240 euro apmērā 2023. gadā. Papildus iepriekš minētajam, izmaiņas Civilās aviācijas aģentūras ieņēmumos saistītas  ar kopējo ieņēmumu no sniegtajiem maksas pakalpojumiem atbilstoši to 2023. gada sešu mēnešu faktiskajai izpildei paredzamo palielinājumu 2023. gadā par 133 140 euro.
Ievērojot iepriekšminēto, Civilās aviācijas aģentūras kopējo ieņēmumu palielinājums 2023. gadā tiek plānots 241 380 euro apmērā.
Saistībā ar minēto, ir nepieciešams veikt grozījumus Civilās aviācijas aģentūras 2023.gada budžetā, precizējot Civilās aviācijas ieņēmumus un izdevumus.
Risinājuma apraksts
Ar Ministru kabineta rīkojuma projektu tiks veiktas izmaiņas Civilās aviācijas aģentūras 2023. gada budžetā, par 241 380 euro palielinot ieņēmumus un par 399 098 euro palielinot izdevumus. Tādējādi resursi izdevumu segšanai 2023. gadā būs 5 837 434 euro apmērā, tai skaitā 1 121 197 euro saņemtie transferti Kohēzijas projekta īstenošanai un 4 716 237 euro ieņēmumi no maksas pakalpojumiem un citi pašu ieņēmumi, un izdevumi 6 221 770 euro apmērā atbilstoši pielikumam. No kopējā ieņēmumu apjoma 875 000 euro tiks paredzēti izdevumu segšanai, kas saistīti ar aeronavigācijas pakalpojumu sniegšanas nodrošināšanu, kontroli, uzraudzību un citu ar civilās aviācijas drošību saistīto darbību (funkciju) izpildi, 3 015 237 euro tiks paredzēti izdevumu segšanai par gaisa kuģu lidojumu drošuma un civilās aviācijas drošības uzraudzības nodrošināšanu (tai skaitā 2 723 942 euro no drošības maksas par katru izlidojošo pasažieri un 291 295 euro no drošības maksas par katru tranzīta un transfēra pasažieri), bet 826 000 euro ar maksas pakalpojumu sniegšanu saistīto izdevumu segšanai.
Ieņēmumu apjoms par gaisa kuģu lidojumu drošuma un civilās aviācijas drošības uzraudzības nodrošināšanu 2022., 2023. un 2024.gadam noteikts, ņemot vērā lidostas “Rīga” prognozēto izlidojošo pasažieru skaitu šajos gados.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
2023.gadam plānoto nepieciešamo izdevumu apjomu kopumā un sadalījumā pa izmaksu veidiem raksturo šādi dati:
 
	Rādītāju nosaukums 
	Izdevumi  pamatdarbības   nodrošināšanai, euro
	Kohēzijas fonda finansētā projekta izdevumi, euro
	2023.gadam nepieciešamie izdevumi, euro

	Izdevumi - kopā
	5 147 271
	1 074 499
	6 221 770

	Uzturēšanas izdevumi
	5 116 671
	76 674
	5 193 345

	Kārtējie izdevumi
	5 052 465
	76 674
	5 129 139

	Atlīdzība
	4 114 832
	27 058
	4 141 890  

	t.sk. Kohēzijas fonda finansētajā projektā iesaistītajam personālam*
	167 333
	27 058
	194 391

	Preces un pakalpojumi
	937 633
	49 616
	987 249

	Uzturēšanas izdevumu transferti, pašu resursu maksājumi, starptautiskā sadarbība
	64 206
	 
	64 206

	Starptautiskā sadarbība
	39 280
	0
	39 280

	No valsts budžeta daļēji finansētu atvasinātu publisku personu un budžeta nefinansētu iestāžu transferti un uzturēšanas izdevumu transferti
	24 926
	0
	24 926

	Kapitālie izdevumi
	30 600
	997 825
	1 028 425


*Atbilstoši Kohēzijas fonda projekta Nr.6.1.2.0/20/I/001 (turpmāk - KF projekts) iesniegumam un līguma nosacījumiem, no Kohēzijas fonda līdzekļiem tiek segta projekta vadītāja atlīdzība. Pārējo KF projektā iesaistīto darbinieku atlīdzība tiek segta no Civilās aviācijas aģentūras līdzekļiem.

Ņemot vērā to, ka ar KF projekta īstenošanu saistītie noslēguma maksājumi plānoti 2023. gada decembrī 595 922 euro apmērā, būtiski tiks ietekmēta 2023. gada budžeta finansiālā bilance. Vienlaikus, lai saglabātu sabalansētu finanšu plūsmu un varētu nodrošināt visu izdevumu segšanu, Civilās aviācijas aģentūra šim mērķim ir nodrošinājusi attiecīgu naudas līdzekļu atlikumu Valsts kases kontos, kas uz 2023. gada 30. jūniju ir 1 295 844,27 euro. Tādējādi ar Civilās aviācijas aģentūras budžeta grozījumiem, palielinot izdevumus, netiks ietekmēta Civilās aviācijas aģentūras spēja segt ar KF projekta īstenošanu saistītos maksājumus.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 5. punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota.

Projekta izstrādē iesaistītās institūcijas – Satiksmes ministrija un valsts aģentūra “Civilās aviācijas aģentūra”.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Satiksmes ministrija
Valsts aģentūra "Civilās aviācijas aģentūra"
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

